દીપડો દિવસે સંતાઇ જતો હોય છે, એવી દીપડાની પ્રકૃતિને ધ્યાને લઇને વન વિભાગ દ્વારા સાબરમતી નદીના પટની આજુબાજુના જંગલ વિસ્તાર અને પુનિતવનથી પોલીસ ભવન સુધીના વિસ્તાર તથા ‘જ’ રોડની આસપાસના વિસ્તારની ચકાસણી કરવામાં આવતાં બપોરે ૧૨-૩૦ વાગ્યે પુનિતવન પાછળના ગરનાળામાં દીપડો જોવા મળ્યો હતો. ગરનાળાની બન્ને બાજુઓ ખુલ્લી હતી. દીપડાને પકડવા વન વિભાગે પાંજરા, ઝાડી, દોરડાં વગેરેની પુરતી વ્યવસ્થા કરી હોવા છતાં દીપડો છટકીને પુનિતવન તરફ જતો રહ્યો હતો.